Robertas Bekionis

Robertas Bekionis (g. 1951 m. rugpjūčio 23 d. Vilniuje) – Lietuvos pianistas, pedagogas.

Biografija 
1975 m. baigė Lietuvos konservatoriją, O. Šteinberg klasę. 1983–1988 m. stažavo Maskvos P. Čaikovskio konservatorijoje.

Nuo 1978 m. Lietuvos konservatorijos (dab. Lietuvos muzikos ir teatro akademija) dėstytojas, nuo 1988 m. docentas. Nuo 1970 m. Lietuvos nacionalinės filharmonijos solistas. Koncertavo su V. Daunoru JAV, Vokietijoje, dalyvavo muzikiniuose festivaliuose Almatoje, Kijeve, Maskvoje.

1973 m. M. K. Čiurlionio konkurso laureatas (II vieta).

1967 m. Sąjunginio pianistų konkurso laureatas (II vieta) per choro "Ąžuoliukas" koncertinę kelionę – stovyklą "Ereliuke" (žiūrėti Nuorodą). Pianistą konkursui parengė Nadežda Dukstulskaitė – choro "Ąžuoliukas" fortepijono dėstytoja.

Šaltiniai

Nuorodos 
 Berniukų ir jaunuolių choro „Ąžuoliukas“ svetainė, istorija
 1974 m. įrašas "Robertas Bekionis plays Piano concerto No.1 by Sergei Prokofiev"

Lietuvos pianistai
Lietuvos pedagogai